Oslo politidistrikt

Oslo politidistrikt er det største politidistriktet i Noreg. Politidistriktet har ansvar for Asker kommune, Bærum kommune og Oslo kommune og tener såleis 928 156 innbyggjarar. Per 2018 har politidistriktet sju politistasjonar som står for politioppgåver i nærmiljøet. Det har også spesialseksjonar for etterforsking av alvorleg kriminalitet. Oslo politidistrikt har fleire oppgåver av nasjonal karakter og utgjer eit eige budsjettkapittel i statsbudsjettet.

Organisasjon

Som ledd i Politireforma av 2015 i Noreg blei Oslo politidistrikt slått saman med Asker og Bærum politidistrikt 1. januar 2016. Justisministeren avgjorde at det samanslåtte Oslo politidistrikt skulle vera organisert likt som ande politidistrikt i Noreg:

Felles einingar:
 Felles eining for operativ teneste
 Felles kriminaleining
 Felles eining for etterretning og etterforsking
 Felles eining for førebygging
 Felles eining for påtale
 Felles eining for utlending og forvaltning
 Felles eining for sivil rettspleie (namsfogd)
 Felles eining for nasjonale bistandsressursar

Politidistriktet har tre geografiske einingar:
 Eining aust
 Grønland politistasjon
 Sentrum politistasjon
 Eining vest
 Asker politistasjon
 Bærum politistasjon
 Majorstuen politistasjon
 Eining aust
 Manglerud politistasjon
 Stovner politistasjon

I tillegg har distriktet ein kommunikasjonsstab, ein HR- og HMS-stab, ein virksomhetsstyringsstab og ein internrevisjonsstab.

Havnepolitiet er ansvarleg for kriminalitet på øyene i Oslofjorden, innanfor Asker, Bærum og Oslo kommune, og fartøy på veg til distriktet.

Seksjonen for organisert kriminalitet etterforskar alvorlege narkotikasaker og ranssaker, Seksjon for Vold- og seksualforbrytelser tek for seg drapssaker og seksualbrotsverk, medan Finans- og miljøkrimseksjonen etterforskar alvorlege former for økonomisk kriminalitet. Seksjon Trafikk- og sjø består mellom anna av Trafikkorpset og Havnepolitiet og har spesialkompetanse på straffbare handlingar knytte til trafikk i hovudstaden på landjord og vatn. Leiinga for alle spesialseksjonane ligg i Politihuset i Grønlandsleiret 44 i Oslo.

Etterforskinga er formelt leia av politiadvokatar som høyrer til påtalestyresmakta.

Historie

Frå 1866 til 1978 heldt Oslo politikammer til i Møllergata 19. I 1978 flytta hovudkvarteret til Politihuset i Grønlandsleiret 44. I 1998 skifta det namn frå Oslo politikammer til Oslo politidistrikt.

Nedlagde politipostar
Under politimester Killengreen og Gjengedal blei det i perioden mellom 1995 til 2007 oppretta og lagt ned fleire politipostar i Oslo. 
 Youngstorget politipost (1995-1996)
 Hovseter politipost (1997-1998)
 Romsås politipost (1996-2003)
 Furuset politipost (1997-2004)
 Holmlia politipost (1985- årsskiftet 2017/2018)
 Oslo S politipost (1987-2007, 2009- allerede nedlagt i 2018)

Politimeisterar
I 1744 blei Mathias Hansen Stub den første politimeisteren i Christiania.

Christiania

 1744–1768 : Mathias Hansen Stub
 1768–1778 : Jørgen Andreas Fyhn
 1778–1786 : Michael Sundt Døderlein
 1786–1789 : Nils Sverdrup
 1790–1796 : Andreas Bull
 1796–1802 : Baltazar Sechmann Fleischer
 1812–1809 : Jacob Wulfsberg
 1809–1814 : Christopher Christian Weidemann
 1814–1815 : Andreas Arntzen
 1815–1822 : Ole Sem
 1823–1831 : Ole Elieson Gjerdrum
 1831–1837 : Andreas Boghardt Richter
 1838–1845 : Gabriel Fougner
 1845–1850 : Carl Andreas Fougstad
 1850–1862 : Christian Fredrik Jacob von Munthe af Morgenstierne
 1863–1870 : Carl Johan Michelet
 1871–1877 : Carl Fredrik Irgens Steen
 1877–1882 : Carl Johan Michelet
 1883–1906 : Nils Otto Hesselberg
 1906–1921 : Fridtjov Bernt Beichmann
 1921–1926 : Christian Grundt

Aker
 1925–1937 : Johan Søhr

Oslo
 1925–1940 : Kristian Welhaven
 1940–1945 : Bernhard Askvig
 1945–1954 : Kristian Welhaven
 1954–1962 : Sigurd Skalmerud
 1962–1974 : Johan Gjerde
 1974–1985 : Rolf Solem
 1985–1994 : Willy Haugli
 1994–2000 : Ingelin Killengreen
 2000–2012 : Anstein Gjengedal
 2012–2019 : Hans Sverre Sjøvold
 2019–2022 : Beate Gangås

Kjelder

Denne artikkelen bygger på «Oslo politidistrikt» frå ,  den 24. mars 2015.

Bakgrunnsstoff
Oslo politidistrikt i politi.no

 
Politidistrikt i Noreg